钦定古今图书集成/明伦汇编/官常典/第212卷 > 郑朗
## 钦定古今图书集成/明伦汇编/官常典/第212卷 > 郑朗

按《唐书郑珣瑜传》：“珣瑜子朗，字有融，始辟柳公绰山
南幕府，入迁右拾遗。开成中，擢起居郎。文崇与宰相
议政，适见朗执笔螭头下，谓曰：‘向所论事，亦记之乎？
朕将观之’。朗曰：‘臣执笔所书者，史也。故事，天子不观
史。昔太宗欲观之，朱子奢曰：‘史不隐善，不讳恶。自中
主而下，或饰非护失，见之，则史官无以自免，且不敢’’”
直笔。褚遂良亦称：“《史记》天子言动，虽非法必书，庶几
自饬。”帝悦，谓宰相曰：“朗援故事不畀朕，见起居注，可
谓善守职者。然人君之为，善恶必记，朕恐平日言之
不协治体，为将来羞，庶一见得以自改。”朗遂上之。累
迁谏议大夫，为侍讲学士。由华州刺史入拜御史中
丞、户部侍郎，为鄂岳、浙西观察使。进义武、宣武二节
度，历工部尚书，判度支、御史大夫，复为工部尚书、同
中书门下平章事。中人李敬实排朗驺导驰去，朗以
闻，宣宗诘敬实，自言供奉官不避道。帝曰：“传我命则
绝，道行可也，而私出不避宰相邪？”即斥敬实。右拾遗。
郑言者故在幕府，朗以谏臣与辅相争得失，不论则
废职，奏徙他官。久之，以疾自陈，罢为太子少师，卒，赠
司空。始，朗举进士，有相者言君当贵，然不可以科第
进。俄而有司擢朗第一，既又覆实被放，相者贺曰：“安
之。”已而果相。